I forordet til boka oppgir Ries at han er født i Staffelstein, en by i nordlige Bayern. Faren Contz (Konrad) Ries må ha vært en velhavende borger med betydelige eiendeler, blant annet en mølle og en vingård. Mor til Adam var Eva Kittler. Adam hadde tre søstre og en bror, samt tre halvbrødre og en halvsøster fra farens første ekteskap. Den yngre broren Conrad var elev ved latinskolen i Zwickau. Ingenting er kjent om Adams formelle utdannelse.